b'\n_START_ARTICLE_\nVelika nagrada Evrope 1994\n_START_SECTION_\nPred dirko\n_START_PARAGRAPH_\nMichael Schumacher se je po dveh dirkah kazni vrnil v mo\xc5\xa1tvu Benetton, zdaj je imel le \xc5\xa1e eno to\xc4\x8dko prednosti v dirka\xc5\xa1kem prvenstvu pred Damon Hillom, ki je v tem \xc4\x8dasu dvakrat zmagal. Nigel Mansell se je vrnil v Williams, kjer je zamenjal Davida Coultharda. Tom Walkinshaw je odkupil pogodbo Johnnyja Herberta z Lotusom in Herbert je v Ligieru zamenjal \xc3\x89rica Bernarda, ki se je preselil v Lotus. Hideki Noda je postal drugi dirka\xc4\x8d mo\xc5\xa1tva Larrousse, Domenico Schiattarella pa se je preselil k Simteku.\n_START_SECTION_\nKvalifikacije\n_START_PARAGRAPH_\nSchumacher je osvojil najbolj\xc5\xa1i \xc5\xa1tartni polo\xc5\xbeaj pred Hillom, tretje mesto pa je osvojil Mansell. Do desetega mesta pa so se zvrstili \xc5\xa1e Heinz-Harald Frentzen, Rubens Barrichello, Gerhard Berger, Johnny Herbert, Gianni Morbidelli, Mika H\xc3\xa4kkinen in Eddie Irvine.\n_START_SECTION_\nDirka\n_START_PARAGRAPH_\nNa \xc5\xa1tartu je povedel Hill pred Schumacherjem, Mansell pa je padel mo\xc4\x8dno nazaj. Frentzen je bil tretji, Mansell pa se je kmalu s prehitevanjem Bergerja in Barrichella prebil na \xc4\x8detrto mesto. Barrichello je kmalu prehitel Britanca nazaj, ko pa je posku\xc5\xa1al Mansell ponovno mimo Brazilca, pa je po\xc5\xa1kodoval nos dirkalnika in moral na nepredviden postanek v bokse. Ob prvih postanih v boksih je Hill izgubil vodstvo proti Schumacherju, v naglici pa Britanci niti niso uspeli doliti dovolj goriva do cilja. Tako je moral na \xc5\xa1e en postanek in ni nikoli ogrozil Schumacherjeve zmage. H\xc3\xa4kkinen je zasedel tretje mesto, Irvine \xc4\x8detrto, to\xc4\x8dke pa sta osvojila \xc5\xa1e Berger in Frentzen.'